หุ้นปิดเช้าบวก 2.44 จุด
SET ช่วงเช้าปิดที่ระดับ 986.40 จุด เพิ่มขึ้น 2.44 จุด(+0.25%) มูลค่าการซื้อขาย 14,396.56 ล้านบาท
28 ต.ค. 2553

SET ช่วงเช้าปิดที่ระดับ 986.40 จุด เพิ่มขึ้น 2.44 จุด(+0.25%) มูลค่าการซื้อขาย 14,396.56 ล้านบาท
นักวิเคราะห์ฯเผยตลาดหุ้นไทยเช้านี้แกว่งไซต์เวย์ในกรอบแคบทิศทางเดียวกับภูมิภาค รอดูความชัดเจนเรื่องมาตรการ QE ของเฟดว่าจะมีวงเงินถึง 5 แสนล้านดอลลาร์เหมือนอย่างที่หลายฝ่ายคาดการณ์กันไว้หรือไม่ ด้านปัจจัยในประเทศยังไม่มีอะไรใหม่ เรื่องผลประกอบการงวด Q3/53 ก็รับรู้กันไปมากแล้ว บ่ายนี้ตลาดฯแกว่งแคบต่อ พร้อมให้แนวรับ 978 จุด แนวต้าน 995 , 1,000 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 986.40 จุด เพิ่มขึ้น 2.44 จุด(+0.25%) มูลค่าการซื้อขาย14,396.56 ล้านบาท           
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวก-ลบสลับกันไป โดยแตะจุดสูงสุดของช่วงเช้าที่ 990.06 จุด และแตะจุดต่ำสุดของช่วงเช้าที่ระดับ 981.70 จุด 
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้แกว่งไซต์เวย์ในกรอบแคบ ทิศทางเดียวกับตลาดหุ้นอื่นในภูมิภาคเอเชีย โดยตลาดฯกำลังรอดูความชัดเจนในวันที่ 3 พ.ย. นี้ว่ามาตรการ QE ที่ธนาคารกลางสหรัฐ (เฟด)มีแนวโน้มจะประกาศใช้เพื่อกระตุ้นเศรษฐกิจนั้นจะมีวงเงินถึง 5 แสนล้านดอลลาร์เหมือนอย่างที่คาดการณ์กันไว้หรือไม่
ด้านปัจจัยในประเทศเวลานี้ยังเป็นเรื่องของการประกาศผลประกอบการงวดไตรมาส 3/53 ของบริษัทจดทะเบียนต่างๆ แต่มองว่าตลาดฯรับรู้กันไปค่อนข้างมากแล้ว และผลประกอบการที่ประกาศออกมาส่วนใหญ่ก็ไม่ถือว่าหวือหวาเท่าไหร่
"เมื่อวานนี้ตลาดฯก็เจอแรงขายไปเกือบทั่วโลก วันนี้ก็ยังมีขายต่อบ้าง หลักๆก็มาจากการรอดูความชัดเจนเรื่องมาตรการ QE ว่าจะมีวงเกินถึง 5 แสนล้านดอลลาร์อย่างที่คาดหรือไม่"นายพิชัย กล่าว  
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯน่าจะแกว่งตัวในกรอบแคบต่อ เป็นลักษณะของการประคองตัว พร้อมให้แนวรับ 978 จุด แนวต้าน 995 , 1,000 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                STEC     มูลค่าการซื้อขาย 764.87   ล้านบาท ปิดที่   13.90   บาท เพิ่มขึ้น  0.50 บาท          AJ       มูลค่าการซื้อขาย 717.88   ล้านบาท ปิดที่   23.20   บาท เพิ่มขึ้น  3.90 บาท          PTT      มูลค่าการซื้อขาย 674.02   ล้านบาท ปิดที่  301.00   บาท เพิ่มขึ้น  1.00 บาท          BANPU    มูลค่าการซื้อขาย 660.44   ล้านบาท ปิดที่  778.00   บาท ราคาไม่เปลี่ยนแปลง              PTTCH    มูลค่าการซื้อขาย 621.11   ล้านบาท ปิดที่  144.50   บาท ลดลง   1.00 บาท